O B E C   L E D N I C K É   R O V N E

NÁVRH
Obecné zastupiteľstvo Obce Lednické Rovne na základe § 4 ods. 1 a ods. 3 písm. p), § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a na základe § 72 ods. 2 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších zákonov

vydáva
[bookmark: _Hlk4056232]VŠEOBECNE ZÁVÄZNÉ NARIADENIE
 Obce Lednické Rovne
č. 8/2023
o poskytovaní sociálnej služby a výške úhrady za sociálnu službu v dennom stacionári
 (ďalej len „VZN“)










Návrh VZN:		- vyvesený na úradnej tabuli obce dňa:		12.06.2023
			- zverejnený na webovom sídle obce dňa:		12.06.2023

Lehota na predloženie pripomienok k návrhu VZN: do (vrátane):	22.06.2023

[bookmark: _Hlk6382363]VZN schválené uznesením OZ v Lednických Rovniach dňa:		.......................
Uznesenie číslo: 	............................

VZN:			- vyvesené na úradnej tabuli obce dňa:		.......................
			- zverejnené na webovom sídle obce dňa:		.......................	



Článok  1
Základné ustanovenia
 
Toto všeobecne záväzné nariadenie (ďalej len VZN) upravuje v súlade so zákonom č. 448/2008 Z. z. o sociálnych službách (ďalej len zákon o sociálnych službách) poskytovanie sociálnej služby, spôsob určenia úhrady a výšku úhrad za sociálnu službu v Dennom stacionári v obci Lednické Rovne.

Článok  2 
Poskytovanie sociálnych služieb v dennom stacionári
 
1. V dennom stacionári sa poskytuje sociálna služba fyzickej osobe, ktorá je odkázaná na sociálnu službu v tomto zariadení len na určitý čas počas dňa.
2. Podmienkou poskytovania sociálnej služby v dennom stacionári je rozhodnutie o odkázanosti na poskytovanie sociálnej služby.
3. Konanie o odkázanosti na sociálnu službu v dennom stacionári sa začína na základe písomnej žiadosti fyzickej osoby o posúdenie odkázanosti na sociálnu službu, ktorá sa podáva na Obecnom úrade v Lednických Rovniach.
4. Sociálnu službu v dennom stacionári nemožno poskytovať osobe trpiacej psychickou poruchou, vplyvom ktorej by mohla ohrozovať seba alebo okolie, osobe trpiacou infekčnou a prenosnou chorobou a osobe, ktorá by pre iné závažné poruchy svojej osobnosti narúša spolunažívanie v zariadení (alkoholizmus, toxikománia, asociálne správanie).
5. V dennom stacionári sa poskytujú:
a) odborné činnosti
· pomoc pri odkázanosti na pomoc inej fyzickej osoby
· sociálne poradenstvo
· sociálna rehabilitácia
· pracovná terapia
· sprostredkovanie ďalšej odbornej sociálnej pomoci

b) obslužné činnosti
· stravovanie

c) ďalšie činnosti 
· záujmová činnosť

6. V dennom stacionári sa poskytuje základné sociálne poradenstvo aj rodine alebo inej fyzickej osobe, ktorá zabezpečuje pomoc fyzickej osobe v domácom prostredí na účel spolupráce pri sociálnej rehabilitácii.
7. V dennom stacionári sa poskytuje sociálna služba počas pracovných dní od 7:00 hod. do 16:00 hod. alebo podľa dohody.

Článok 3
Konanie vo veci odkázanosti na sociálnu službu
1. Konanie o odkázanosti na sociálnu službu v dennom stacionári sa začína na základe písomnej žiadosti fyzickej osoby o posúdenie odkázanosti na sociálnu službu.
2. Žiadosť o posúdenie odkázanosti na sociálnu službu sa podáva na Obecný úrad Lednické Rovne.
3. Ak fyzická osoba, vzhľadom na svoj zdravotný stav, nemôže sama podať žiadosť o posúdenie odkázanosti na sociálnu službu, môže v jej mene a s jej súhlasom a na základe potvrdenia ošetrujúceho lekára o zdravotnom stave tejto fyzickej osoby podať žiadosť aj iná fyzická osoba.
4. Žiadosť o posúdenie odkázanosti na sociálnu službu obsahuje
a) meno a priezvisko žiadateľa (fyzickej osoby, ktorej sa má poskytovať sociálna služba)
b) dátum narodenia
c) adresu pobytu
d) rodinný stav
e) štátne občianstvo
f) druh sociálnej služby, na ktorú má byť fyzická osoba posúdená, formu poskytovaných sociálnych služieb v zariadení a potvrdenie poskytovateľa zdravotnej starostlivosti o nepriaznivom zdravotnom stave fyzickej osoby, ktorá žiada o posúdenie odkázanosti na sociálnu službu.
5. Odbor sociálnych služieb OcÚ Lednické Rovne na základe lekárskeho posudku a sociálneho posudku vyhotoví posudok o odkázanosti FO na sociálnu službu, ktorý obsahuje
a) stupeň odkázanosti fyzickej osoby na pomoc inej fyzickej osoby
b) znevýhodnenie fyzickej osoby s ťažkým zdravotným postihnutím alebo s nepriaznivým zdravotným stavom v oblasti seba obslužných úkonov, úkonov starostlivosti o svoju domácnosť a pri základných sociálnych aktivitách,
c) návrh druhu sociálnej služby
d) určenie termínu opätovného posúdenia zdravotného stavu.
6. Podkladom na vydanie rozhodnutia o odkázanosti na sociálnu službu je posudok o odkázanosti FO na sociálnu službu. Na vypracovanie posudku o odkázanosti na sociálnu službu sa primerane použijú ustanovenia § 49 až 51 zák. č. 448/2008 Z.z. o sociálnych službách.
7. Pri rozhodovaní o odkázanosti na sociálnu službu môže mesto použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa osobitného predpisu, ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby, posudok odkázanosti na sociálnu službu vydaný inou obcou alebo vyšším územným celkom.

Článok  4
[bookmark: _GoBack]Zmluva o poskytovaní sociálnej služby
 
1. Obec Lednické Rovne, ako poskytovateľ sociálnej služby v zariadení pre fyzické osoby odkázané na pomoc inej fyzickej osoby, poskytne sociálnu službu prostredníctvom zariadenia denný stacionár na základe zmluvy o poskytovaní sociálnej služby s prijímateľom sociálnej služby.
1. Zmluva o poskytovaní sociálnej služby musí byť uzatvorená písomne.
1. Žiadateľ o poskytovanie sociálnej služby v zariadení denný stacionár podá písomnú žiadosť o uzatvorenie zmluvy o poskytovaní sociálnej služby Obecnému úradu v Lednických Rovniach.
1. Ak ide o poskytnutie sociálnej služby žiadateľovi, ktorý má trvalý pobyt na území inej obce, podmienkou poskytovania sociálnej služby je uzatvorenie zmluvy medzi obcou Lednické Rovne a príslušnou obcou, v ktorej má žiadateľ trvalý pobyt, o úhrade ekonomicky oprávnených nákladov spojených s poskytovaním sociálnej služby podľa § 71 ods. 6 zák. č. 448/2008 Z. z. o sociálnych službách.
1. Pri poskytovaní sociálnej služby v Dennom stacionári v Lednických Rovniach budú uprednostnení obyvatelia obce Lednické Rovne.
1. Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, pričom výpovedná lehota nesmie byť dlhšia ako 30 dní.
1. Obec Lednické Rovne, ako poskytovateľ sociálnej služby, môže jednostranne vypovedať zmluvu o poskytovaní sociálnej služby v dennom stacionári, ak prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, ktoré narúšajú občianske spolužitie alebo nezaplatí dohodnutú úhradu za sociálnu službu za čas dlhší ako tri mesiace.

Článok  5
Spôsob určenia úhrady a výška úhrady
za poskytnutú sociálnu službu v dennom stacionári
 
1. Prijímateľ sociálnej služby v dennom stacionári je povinný platiť úhradu za sociálnu službu v sume určenej poskytovateľom sociálnej služby v súlade s prílohou č. 1 tohto VZN.
1. Suma úhrady za sociálnu službu obsahuje sumu úhrady za odborné činnosti, obslužné činnosti a ďalšie činnosti a nesmie byť vyššia ako sú ekonomicky oprávnené náklady.
1. Pri výpočte úhrady za sociálnu službu poskytovanú v dennom stacionári sa vychádza z výšky ekonomicky oprávnených nákladov za predchádzajúci rok, pričom rozsah ekonomicky oprávnených nákladov je vymedzený zákonom č. 448/2008 Z. z. o sociálnych službách.
1. Prijímateľ sociálnej služby je povinný oznámiť dennému stacionáru výšku svojich príjmov a čestným vyhlásením preukázať výšku majetku, ohlásiť v lehote ôsmich dní všetky zmeny v príjmových a majetkových pomeroch, ktoré sú rozhodujúce na určenie sumy úhrady za sociálnu službu.
1. Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu alebo jej časť platiť aj iná osoba, ktorá môže uzatvoriť s poskytovateľom sociálnej služby zmluvu o platení úhrad za sociálnu službu.
1. Ak nevznikne prijímateľovi sociálnej služby povinnosť platiť úhradu za sociálnu službu alebo jej časť a táto povinnosť nevznikne ani rodičom alebo deťom a prijímateľ sociálnej služby zomrie, nezaplatená úhrada za sociálnu službu alebo jej časť je pohľadávka poskytovateľa sociálnej služby, ktorá sa uplatňuje v konaní o dedičstve.
1. Spôsob platenia úhrady a ostatné náležitosti týkajúce sa úhrady za poskytovanie sociálnej služby budú s prijímateľom dohodnuté v zmluve o poskytovaní sociálnej služby.

Článok 6
Záverečné ustanovenia

1. Toto VZN bolo schválené obecným zastupiteľstvom dňa ..................... uznesením č. .....................
2. Toto VZN nadobúda účinnosť 15-tym dňom od vyvesenia.
3. Zmeny a doplnky tohto nariadenia sa môžu vykonať prijatím nového všeobecne záväzného nariadenia alebo dodatkom k pôvodnému nariadeniu
4. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým. 

V Lednických Rovniach, dňa ................. 2023
 



  _________________________
								Mgr. Marian Horečný 
								      starosta obce 


Príloha č. 1
k VZN č   7/2023 o poskytovaní sociálnej služby a výške úhrady za sociálnu službu v dennom stacionári
 
Výška úhrady
za poskytovanú sociálnu službu
v Dennom stacionári v obci Lednické Rovne
 
Úhrada za odborné činnosti:
 
	Úhrada za pomoc pri odkázanosti fyzickej osoby na pomoc inej fyzickej osoby

	III. stupeň odkázanosti
	

	IV. stupeň odkázanosti
	

	V. stupeň odkázanosti
	

	VI. stupeň odkázanosti
	


 
 
	Sociálne poradenstvo
	

	Sociálna rehabilitácia
	

	Zabezpečenie rozvoja pracovných zručností
	


 
Úhrada za obslužné činnosti:
 
	Strava

	Raňajky
	 

	Desiata
	 

	Obed
	 

	Olovrant
	 

	SPOLU
	 

	


 
Úhrada za ďalšie činnosti:
 
	Zabezpečenie záujmovej činnosti
	0 € / hodinu

